## Carlos Mazón promou un major pes de la Comunitat Valenciana en el disseny i execució de fons de la Unió Europea

*** El cap del Consell es reunix amb el vicepresident de Cohesió i Reformes de la Comissió Europea, Raffaele Fitto
* Sol·licita la ràpida resolució del Fons de Solidaritat “davant la falta de resposta del Govern d’Espanya”, així com l’aprovació del fons RESTORE per a afrontar la reconstrucció després de les riuades
* Demana atallar la competència deslleial en les polítiques agràries, l’excés de burocràcia, així com una major inversió en infraestructures hídriques
* Avança que es duran a terme trobades a Brussel·les entre els comissaris i consellers de les àrees implicades “per a continuar avançant” en les necessitats del nostre territori**

**València.**

El president de la Generalitat, Carlos Mazón, ha mantingut una reunió amb el vicepresident de Cohesió i Reformes de la Comissió Europea, Raffaele Fitto, per a promoure un major pes de la Comunitat Valenciana en el disseny i execució de fons de la Unió Europea.

En la trobada, el cap del Consell ha traslladat la urgència de la Comunitat Valenciana en la resolució del Fons de Solidaritat “davant la falta de resposta del Govern d’Espanya”, així com l’aprovació i execució de noves línies de suport a través del reglament RESTORE.

En este sentit, ha destacat que el vicepresident de Cohesió i Reformes de la Comissió Europea ha traslladat que s’està a l’espera de la resolució amb el reglament RESTORE.

Carlos Mazón ha sol·licitat també “atallar la competència deslleial que patixen dels nostres agricultors respecte a productes que venen d’altres països sense el control adequat per part de la Unió Europea”, així com la necessitat d’implementar la simplificació administrativa, com està duent a terme la Generalitat, per a posar fi a l’excés de burocràcia en els procediments administratius europeus. També ha demandat més inversió de la Unió Europa en infraestructures hídriques clau per als territoris.

El president ha avançat que es duran a terme trobades a Brussel·les entre els comissaris i consellers de les àrees implicades “per a continuar avançant” en les necessitats del nostre territori, àrees com agricultura i pesca, simplificació administrativa, infraestructures hídriques, fons i indústria entre altres.

Mazón ha assenyalat que la trobada mantinguda amb Raffaele Fitto, “és fonamental per a la Comunitat Valenciana” i ha remarcat que “hem de ser forts a Europa, continuar reivindicant les nostres necessitats i, per això, la nostra agenda i presència europea és creixent”, ha conclòs.

Fecha: 08/05/2025